La UV reconeix a universitats iberoamericanes, xarxes universitàries, institucions culturals, sanitàries i d'investigació amb motiu del seu 525 aniversari

## La UV reconeix a universitats iberoamericanes, xarxes universitàries, institucions culturals, sanitàries i d'investigació amb motiu del seu 525 aniversari

L’acte, ajornat per les inundacions provocades per la DANA, ha reunit una destacada representació d’institucions amb les quals la Universitat de València manté estretes relacions.

La Universitat de València és la primera de les universitats presencials espanyoles en nombre d’estudiants amb discapacitat. Per a això compta amb convenis de col·laboració amb diverses institucions, entre les quals s'ha reconegut a les fundacions Mira’m, FESORD, ASINDOWN, CERMI, Amigó i a l'ONCE.

En la seua dimensió cultural, la Universitat de València col·labora de moltes formes amb institucions culturals valencianes. En el marc del seu 525 aniversari, la UV ha reconegut a Caixa Fórum, les fundacions Bromera, Bancaixa, Goerlich, Per Amor a l’Art, Hortensia Herrero, els museus del Col·legi de l’Art Major de la Seda, de Belles Arts de València, el Centre del Carme de Cultura Contemporània, el Museu Valencià de la Il·lustració i la Modernitat, així com a l’Institut Valencià de Cultura.

Destacada per l’impuls al diàleg i l’intercanvi d’idees al llarg dels segles, la Universitat de València ha entregat el reconeixement per la seua col·laboració a les fundacions ETNOR, Professor Manuel Broseta i al Club de Trobada Manuel Broseta.

I, en l’àmbit investigador, en el qual la Universitat de València destaca com la primera de les universitats valencianes i la segona d’Espanya, la UV manté estretes relacions de col·laboració amb la fundació Carlos Simón, INCLIVA i el Centre d’Investigació Príncep Felip, que han rebut el reconeixement institucional juntament amb els hospitals Clínic i La Fe, en els quals la Universitat de València, a més de desenvolupar activitats de recerca, també desenvolupa activitats docents i pràctiques formatives en els estudis de Ciències de la Salut.

Com a institució històrica, la UV ha reconegut també destacades institucions de la societat valenciana com les Festes de Sant Bult i el Tribunal de les Aigües de València.

En aquest acte, la Universitat de València ha expressat el reconeixement a la col·laboració en les seues activitats del sector públic instrumental de la UV, conformat per les fundacions Lluís Alcanyís, Parc Científic, ADEIT i Fundació General de la Universitat de València.

Juntament amb aquestes fundacions, la Universitat de València ha reconegut la col·laboració de les fundacions Cañada Blanch i de Carmen Izquierdo Besante.

La UV ha reconegut la trajectòria de col·laboració dels seus centres adscrits, Florida Universitària i EDEM, així com d’un conjunt de 34 universitats internacionals i 32 universitats espanyoles.

En representació d’aquestes universitats, ha assistit un rellevant nombre de rectors, procedents d’Equador, Perú, Colòmbia, Argentina i Mèxic.

Entre ells, la rectora de la Universitat Nacional Major de San Marcos, la més antiga de les universitats llatinoamericanes, i, entre els rectors espanyols, han assistit, entre altres, els rectors de les universitats valencianes, públiques i privades, i de les universitats Pablo de Olavide, Oviedo, Illes Balears, Granada, Sevilla i Complutense de Madrid.

En aquest acte, a més, la Universitat de València ha entregat el seu reconeixement a les xarxes d’universitats UNIVERSIA/Santander Universidades, HACU (associació d’universitats americanes amb més d’un 25% d’estudiants llatins), AUIP (Associació Universitària Iberoamericana de Postgrau), la Xarxa Vives d’Universitats i CRUE, la Conferència de Rectors i Rectores d’Universitats Espanyoles.

Galeria d'imatges 

### La UV reconeix a universitats iberoamericanes, xarxes universitàries, institucions culturals, sanitàries i d'investigació amb motiu del seu 525 aniversari

Arxivat en:
Actes institucionals

## Altres Notícies

La UV reconeix quatre dècades de lideratge compartit

La UV commemora el 50è aniversari de la Facultat de Farmàcia i Ciències de l’Alimentació

Lliurament dels premis a les 100 millors notes de les PAU i NAU

Cercar

## Cerca avançada

Tipus
Cultura - Altres activitatsCultura - CinemaCultura - Congressos i jornadesCultura - Conferències i debatsCultura - ExposicionsCultura - LletresCultura - MúsicaCultura - PatrimoniCultura - Premis i convocatòriesCultura - Arts escèniquesEsportsEstudisInstitucionalRecercaCultura - Universitat-Societat

---

Formats
EntrevistaOpinióReportatge

Per data (format: dd/mm/aaaa)
Del
Al

S'ha d'omplir els dos camps

Cercar
Cercar